《潇湘八景图·洞庭秋月》
宋代·叶茵

长波淼淼七百里，蒹葭飒飒西风起。
玉轮辗出琉璃宫，碧落空明无表裹。
几峰森列青崔嵬，不知人世皆尘埃。
夜深丝笔递清响，疑是楚王曾归来。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。